jkorsvik/nowiki_second_scrape_merged huggingface dataset:
Notafili

Notafili er samlervirksomheten eller studiet av papirpenger (eller betalingsinstrumenter av papir, plast eller andre stoffer). På samme vis som for numismatikken finnes myntkataloger, finnes det også kataloger for papirpenger. Viktige bidrag til slike systematiseringer stammer fra Albert Pick og Arnold Keller.


== Litteratur ==
Hans L. Grabowski, Wolfgang J. Mehlhausen: Handbuch Geldscheinsammeln. Ein Leitfaden für Geldscheinsammler und solche, die es werden wollen. Tips, Tricks und Infos vom Fachmann. Gietl-Verlag, Regenstauf 2004, ISBN 3-924861-90-0.


== Eksterne lenker ==
Artikkelen har ingen egenskaper for offisielle lenker i Wikidata
Notofilia.com
Hanns Martin Schleyer-prisen

Hanns Martin Schleyer-prisen (tysk: Hanns Martin Schleyer-Preis) er en pris som tildeles en person som har styrket og fremmet grunnlaget for det frie samfunn. Prisen er etablert til minne om Hanns Martin Schleyer, som i 1977 bortført og drept av Røde Armé Fraksjon. Den ble innstiftet i 1982 av firmaet Daimler-Benz AG, på femårsdagen for Schleyers død, og første gang utdelt i 1984.
Prisen utdeles av Hanns Martin Schleyer Stiftung. 
Schelyers sønn, Hanns Eberhard Schleyer, er medlem av juryen.


== Prismottakere ==
Innsats for demokrati og rettsstat ligger til grunn for tildeling. Disse har mottatt prisen:

Timothy Garton Ash (2019)
Clemens Fuest (2018)
Nicola Leibinger-Kammüller (2017)
Wolfgang Schäuble (2016)
Udo Di Fabio (2015)
Marianne Birthler (2014)
Helmut Maucher (2013)
Helmut Schmidt (2012)
Jürgen Strube (2011)
Jean-Claude Juncker (2010)
Helmut Kohl (2009)
Joachim Milberg (2008)
Günter de Bruyn (2007)
Klaus von Dohnanyi (2006)
Hubert Markl (2005)
Meinhard Miegel (2004)
Hans Peter Stihl (2003)
Joachim Fest (2002)
Helmuth Rilling (2001)
Paul Kirchhof (2000)
Elisabeth Noelle-Neumann (1999)
Reinhard Mohn (1998)
Ernst-Joachim Mestmäcker (1997)
Hermann Rappe (1996)
Bernd Rüthers (1995)
Hermann Lübbe (1994)
Franz König (1993)
Birgit Breuel (1992)
Kurt Masur (1991)
Reiner Kunze (1990)
Otto Schulmeister (1989)
Golo Mann (1988)
Hans-Georg Gadamer (1987)
Karl Carstens (1986)
Ernst Nolte (1985)
Friedrich Hayek (1984)


== Referanser ==
HAT-P-1b

HAT-P-1b er en eksoplanet som roterer rundt den sollignende stjernen HAT-P-1, også kjent som ADS 16402 B og den minst lyssterke komponenten av dobbelstjernen ADS  16402. HAT-P-1b befinner seg 450 lysår unna i stjernebildet Firfislen. Planeten ble oppdaget 14. september 2006 og er en hot Saturn.


== Referanser ==
Nordlandsmuseet

Nordlandsmuseet er et museum beliggende i Solparken rett sør for Bodøs bykjerne. Museet ble grunnlagt i 1888 som Nordland Fiskerimuseum, men byttet senere navn til Nordlandsmuseet. Museumsbygningen ble oppført i 1903 og er blant Bodø bys eldste da mesteparten av byen ble ødelagt i bybombingen 27. mai 1940. Bygningen er et fredet kulturminne.Museet har utstillinger innen Bodøs historie, som fiskeri, samer og vikinger i bodøområdet. Museet er spesielt kjent for å huse Sølvskatten fra Bratten, som er den største nordnorske vikingskatten, med mynter, smykker og en overdimensjonert brosje.


== Referanser ==


== Eksterne lenker ==
Offisielt nettsted 
(en) Nordlandsmuseet, Bodø – kategori av bilder, video eller lyd på Commons 
«Nordlandsmuseet». Kulturminnesøk. Riksantikvaren – Direktoratet for kulturminneforvaltning.
Charles Hamilton (forfatter)

Charles Harold St. John Hamilton (født 8. august 1876 i London, død 24. desember 1961 i Kent) var en britisk barnebokforfatter som skrev under en rekke psevdonym. Han er best kjent for fortellingene fra kostskolemiljø som han skrev under navnet Frank Richards om Billy Bunter of Greyfriars School; de ble publisert i ukebladet The Magnet fra 1908 til 1940.


== Liv ==
Han vokste opp i Ealing, West London. Faren var journalist, og døde da Charles var sju år gammel. Det er sannsynlig at Charles selv aldri gikk på kostskole, men fikk sin utdannelse på offentlige skoler i og nær Ealing. Han livnærte seg tidlig som frilansforfatter, først knyttet til forlaget Trapps Holmes og fra 1906 hos Amalgamated Press, hvor han skulle utvikle de mest kjente delene av forfatterskapet.
Han var ugift. Som ung reiste han mye i Europa, blant annet til casinoene i Monte Carlo, men etter 1926 forlot han aldri England. Da bosatte han seg i huset «Rose Lawn» i Broadstairs, Kent med en husholderske.
En diskusjon mellom Hamilton og George Orwell i 1940 trekkes ofte fram i omtaler av ham. Orwell angrep Hamilton for formelpreget litteratur og for å forskjønne virkeligheten for sine unge lesere arbeidsklassen. Hamiltons svar var at han foretrakk å gi sine lesere et glimt av varme og humor, framfor å begrense deres erfaringer til realiteter.
Hamiltons selvbiografi ble utgitt posthumt i 1962 med tittelen The Autobiography of Frank Richards.


== Bøker ==
Hos Amalgamated Press utviklet han fortellingene fra kostskolemiljø i uketidsskrift som The Gem og The Magnet. Først fra 1907 om Tom Merry og hans venner på skolen «St. Jim's» under navnet Martin Clifford; fra 1908 om Billy Bunter og skolen «Greyfriars» under navnet Frank Richards. Han skrev ukentlige fortellinger om Billy Bunter fra 1908 til 1940, da ukebladet gikk inn. Fra 1947 til sin død i 1961 skrev han nye fortellinger om Billy i innbundne bøker. Billy er en lubben, nærsynt og komisk figur som går i fjerde klasse.
Hans forfatterskap omfatter over 5000 fortellinger fra om lag 100 fiktive skoler, i tillegg til detektivfortellinger, westernfortellinger og andre sjangre. Han skrev også fra pikeskolemiljø under psevdonymet Hilda Richards.
Fortellingene om Billy Bunter ble filmatisert som en tv-serie i førti episoder fra 1952 til 1961.
Han er ikke oversatt til norsk.


== Referanser ==


== Eksterne lenker ==
Friardale
Greyfriars Index
4. serierunde i Adeccoligaen 2013

4. serierunde i Adeccoligaen 2013 startet 27. april med Sandefjord - Ranheim kl 15:30. 6 kamper ble spilt 28. april kl 18:00. Siste serierunde ble spilt mandag kl 19:00 mellom Vard Haugesund - Fredrikstad.


== Fakta ==


== Eksterne lenker ==
https://sportsresultater-beta.nrk.no/fotball/turneringer/6/2013/kamper
Alstad bydel

Alstad er en bydel i Bodø, beliggende sørøst for sentrumskjernen. Bydelen er hovedsakelig forstadsområde, men enkelte industrianlegg i sørvest, der det også ligger en del blokkbebyggelse. Sentralt i Alstad ligger to grunnskoler, Alstad barneskole og Alstad ungdomsskole. Begge dekker hele bydelen, i tillegg til at sistnevnte også dekker Grønnåsen, Øvre Hunstadmoen og Nedre Hunstadmoen bydeler.
WASP-12b

WASP-12b er en eksoplanet som roterer rundt stjernen WASP-12. WASP-12b befinner seg 800 lysår unna i stjernebildet Kusken. Planeten ble oppdaget 1. april 2008 og er en hot Saturn.


== Referanser ==
Rough (golf)

Rough er i golf betegnelsen for de viltvoksende partier som grenser opp til en golfbanes tilklippede gressteppe kalt fairway og green.
Roughen er, avhengig av vegetasjonen, av varierende beskaffenhet på ulike baner, men består ofte av høyt og tett gress. Roughen utgjør en vanskelighet, men fungerer også som en sikkerhetssone ettersom den ofte stopper ballen fra å havne i ytterligere vanskeligheter.
Help Me Make It Through the Night

«Help Me Make It Through the Night» er en country-ballade komponert av Kris Kristofferson og utgitt på hans album Kristofferson fra 1970.
Selv om den også ble spilt inn i 1971 av Elvis Presley, og fire andre, Joan Baez for albumet hennes, Blessed Are..., Bryan Ferry for hans album, Another Time, Another Place, Jerry Lee Lewis, som gjorde en bluesy versjon for sitt album Touching Home og countrysangeren Sammi Smith, som hadde mest kommersielle suksess med låten. Smiths innspilling rangerer blant de mest vellykkede country singler gjennom tidene i form av salg, popularitet og radiospilletid. Hennes innspilling toppet landet singlelister, og var også en crossoverhit som nådde nummer åtte på den amerikanske popsinglelisten. Andre amerikanske sangere spilte inn sangen gjennom hele 1970- og tidlig 1980-tall. Den mest vellykkede versjonen etter Smiths ble registrert av Gladys Knight & the Pips i 1972.
Tina Turner spilte inn sangen og ga den ut på albumet Tina Turns the Country On! i 1974.


== Eksterne lenker ==
(en) Help Me Make It Through the Night på MusicBrainz
Tonight I’ll Be Staying Here With You

«Tonight I'll Be Staying Here With You» er en sang skrevet av Bob Dylan som ble spilt inn og gitt ut på albumet Nashville Skyline med Bob Dylan i 1969. Sangen ble også gitt ut på singel senere samme år.
Tina Turner spilte inn sangen og ga den ut på albumet Tina Turns the Country On! i 1974.


== Coverversjoner ==
Jeff Beck
Johnny Cash
Cher
Ben E. King
Albert Lee
Ricky Nelson
The Black Crowes
Christin Borge

Christin Borge (født 25. mars 1964) er en norsk skuespiller som arbeidet innen TV og film, og også som stemmeskuespiller. I 1999, fikk Borge sin filmdebut i Evas øye. Hun hadde en fremtredende rolle som «Mag» i Mors Elling (2003). 


== Filmografi (utvalg) ==


=== Spillefilmer ===


=== TV-filmer ===


== Eksterne lenker ==
(en) Christin Borge på Internet Movie Database 
(en) Christin Borge hos The Movie Database 
Christin Borge hos filmfront
Makroner

Makroner er småkaker laget av eggehvite, finmalt mandel, melis og sukker. Makroner er runde, kuppelformede kaker med flat bunn, noen centimenter i diameter, med en relativt fast overflate og – avhengig av variant – et kornete, luftig eller mykt innhold. Konsistensen kommer fra de marengslignende ingrendiensene. Luftigheten avhenger av eggehviten og det forekommer intet mel eller hevemiddel i makroner.
Makroner er ofte sammensatt to og to med en søt, smakssatt smørkrem imellom. Kremen, og også selve marengsene, smakssettes med mange ulike smaker, avhengig av situasjon, sesong, område, og så videre. Sjokolade er en typisk smak.


== Historie ==
Makronene har fått oppmerksomhet og internasjonal utbredelse takket være et antall konditorier i Paris. Et ledende navn er det store konditoriet Ladurée som i slutten av 1900-tallet tok hjelp av konditoren Pierre Hermé og eksperimenterte frem makroner med nye farver og smaker.Ladurée har solgt makroner siden 1930-tallet og de hevder selv å være først med å legge sammen mandelkakene til makroner, noe som dog er usannsynlig. 
I Frankrike kalles de dobble fylte makronene for macaron, hvilket er samme navn som de enkle tradisjonelle mandelkakene som de har sitt opphav fra. Disse tradisjonelle macarons har en lang historie i Frankrike og er lokale spesialiteter i flere områder. Även dette navnet på de tradisjonelle kakene har på 1800-tallet spredt seg mellom landene i Europa. I Tyskland finnes for eksempel makrone og i engelsktalende land finnes macaroon, de er mer solide og laget enten av kokos eller mandelmasse.


== Variasjon ==

I Japan er det vanlig at man bytter ut den kvernede mandelen mot malt peanøtt og smakssetter med wagashismaker. Det kallas da makoron. Konditoriet Sprüngli i Sveits selger Luxemburgerli som er lik makronen men mindre og luftigere.


== Se også ==
Kokosmakroner


== Eksterne lenker ==
(en) Macarons – kategori av bilder, video eller lyd på Commons
Edith Nesbit

Edith Nesbit (født 15. august 1858 i Kennington nær London, død 4. mai 1924 i Kent) var en britisk barnebokforfatter, best kjent for Jernbanebarna (The Railway Children, 1906). 


== Liv ==
Hun var den yngste av seks søsken. Faren John Collis Nesbit drev en landbruksskole, og utviklet kjemikalier for landbruksformål; han døde allerede i 1862. Erfaringene fra barndommen, med fraværende fedre og driftige mødre, kan gjenkjennes i hennes forfatterskap..
Hun giftet seg i 1880 med Hubert Bland (1855–1914) og fikk fire barn med ham, i tillegg til at hun oppfostret hans to barn utenfor ekteskap. Ekteparet var begge aktive i den sosialistiske organisasjonen Fabian Society, uten at det kan spores i hennes forfatterskap. Etter Blands død giftet hun seg i 1917 med Thomas Tucker. Hun bodde fra 1899 til 1920 i Eltham utenfor London, og senere i East Sussex og deretter i New Romney, Kent.


== Bøker ==
Hun skrev i alt nærmere førti bøker, og kjernen i forfatterskapet faller i årene fra 1897 til 1913.  
Nesbit har blitt beskrevet som den første moderne barnebokforfatter: «She invented the children's adventure story more or less singlehanded. [...] (Nesbit) helped to reverse the great tradition of children's literature inaugurated by Lewis Carroll,  George Macdonald and Kenneth Grahame, in turning away from their secondary worlds to the tough truths to be won from encounters with things-as-they-are, previously the province of adult novels.» Forfatterskapet inneholder både spenning og realisme, i en blanding med fantasi, og «alle hendes eventyrromaner handler om aktive og belæste børn, som søger efter skatte.». Hun har inspirert C.S. Lewis, og hennes form for fortellende leserhenvendelse har påvirket senere forfattere som Astrid Lindgren.Gjennombruddet kom med den første av bøkene om familien Bastable, The story of the Treasure Seekers (1899). Familien var først introdusert i en novelle i et julehefte i 1897.  Familien følges i to andre bøker: The Wouldbegoods (1901) og The New Treasure Seekers (1904). Mens Bastable-bøkene er skattejakter i en realistisk setting, inneholder noen andre av bøkene magiske elementer: Five Children and It (1902) og dens to oppfølgere, og The House of Arden (1908).
The Railway Children (1906) er en av hennes mest populære bøker, og dens berømmelse er muligens hjulpet av en filmatisering i 1970. Romanen skildrer en søskenflokk som bor nær en jernbanestasjon, og som får hjelp av en regelmessig togpassasjer til å bevise at faren er uskyldig dømt for spionasje.
Flere av bøkene er filmet, mange av dem flere ganger. Jacqueline Wilson har skrevet Four Children and It (2012), som en moderne remake av Nesbits bok fra 1902.
På norsk finnes Jernbanebarna, Prinsessen og katten, Det forheksede slottet og billedbøkene Den siste draken og Melisande. 


== Referanser ==


== Eksterne lenker ==
Offisielt nettsted 
(en) Edith Nesbit – kategori av bilder, video eller lyd på Commons 
(en) Edith Nesbit på Internet Movie Database 
(en) Edith Nesbit hos The Movie Database 
E. Nesbit: My School Days, 1896-97
1. etappe av Giro d’Italia 2013

1. etappe av Giro d'Italia 2013 ble kjørt den 4. mai 2013 og markerte starten på den 96. utgaven av Giro d'Italia, som i år begynte i Napoli i Italia. Etappen ble kjørt som et gateritt. 


== Eksterne lenker ==
(en) Resultater på gazzetta.it
(it) Resultater på gazzetta.it
Kaare Kittelsen

Kaare Kittelsen (født 12. oktober 1921, død 29. juni 1996) var en norsk golfspiller i tiden 1950–1975. Hans beste tid som spiller var mellom 1957 og 1964. Kittelsen begynte sin karriere om caddy, i likhet med John Johansen og Erik Osland. De ble alle dyktige golfere og representerte Norge i internasjonale konkurranser.I 1939–1940 var Kittelsen profesjonell hjelpetrener for Gilbert Heron, en virksomhet som ble gjenopptatt på begynnelsen av 1950-tallet etter den andre verdenskrig. Kaare Kittelsen, ble å finne blant de spillere som etter krigen gjorde seg kjent som en fremragende spiller og representant for golfsporten  Kittelsen var deltager i VM i golf for amatører (World Amateur Team Championships, WATC) i 1958 på St. Andrews i Skottland og 1960 i Pennsylvania i USA. Kaare Kittelsen ble også den første som vant Presidentens Pokal i 1963, som til da var den største turneringen som noen gang har vært holdt i Norge.Kaare Kittelsen er sammen med Vilhelm Bogstrand den eneste som har vunnet klubbmesterskapet i Oslo golfklubb tre år på rad. Kittelsen vant i 1961, 1962 og 1963, mens Bogstrand vant i 2005, 2006 og 2007.


== Hole in one ==
Wall of fame medlem 24-09-1967 


== Meritter ==
Klubbmesterkapet: vinner: 1957, 1961, 1962, 1963
Norgesmesterskapet: 2.-plass i 1958 og 1959 og 3.-plass i 1963.
Gilbert Herons minnepokal: vinner i 1962 og 1963 sammen med Else Bjørge.
Tildelt NGFs elitemerke i golf i 1959
American cup: vinner: 1961 og 1962
Presidentens pokal: vinner: 1963
Bogstadpokalen: vinner: 1964
The scandinavian professionals: 2.-plass 1950 
Canners cup: 2.-plass i 1973
Ambassadør Tankard: 2.-plass i 1973
Flag Competition presented by American Chapter: vinner: 1976
Kavaler cupen: vinner: 1989


== Referanser ==
Funny How Time Slips Away

«Funny How Time Slips Away» er en sang skrevet av Willie Nelson som ble spilt inn og gitt ut på singel med Billy Walker i 1961. Singelen kom på 23.-plass på Hot C&W Sides liste. Sangen ble også gitt ut på albumet Greatest Hits i 1963.
Tina Turner spilte sangen live på sine show fra midten av 1970-tallet. I 1978 ble den spilt inn og gitt ut på albumet Rough.
Bo Ancker

Bo Ancker (født 26. april 1926 i Stockholm, død 10. oktober 1997 i Sollentuna) var en svensk forfatter og radiopersonlighet.


== Bibliografi (utvalg) ==
1947 - Det stora reportaget : en bok för pojkar
1948 - Spöktåget
1954 - Vi på vinden
1959 - Ge mig en chans!
1965 - Bortom stadens yttersta staket
1965 - Mormors porter : Stockholmsminnen från 20-talet
1967 - I sommarstaden : en bok om Stockholm
1970 - Vaktparaden kommer! : en taktfast rapsodi
1972 - Stockholm 1940 : en autentisk rapsodi genom ett kritiskt och händelserikt år ISBN 91-7020-008-4
1974 - Ett litet stycke Stockholm : en rapsodi kring Adolf Fredriks församling och de tvåhundra åren 1774-1974 ISBN 91-7080-261-0
1977 - 21 promenader i Stockholm. D. 1, Innerstaden ISBN 91-29-50015-X
1978 - Turkiska paviljongen : berättelser från Stockholm med omnejd ISBN 91-29-51871-7
1979 - 21 promenader i Stockholm. D. 2, Utkanter : i de närmaste omgivningarna ISBN 91-29-53274-4
1980 - 21 promenader i Stockholm. D. 3, Vattenvägar : på och utmed våra vattenvägar ISBN 91-29-54101-8
1981 - I radions kvarter ISBN 91-522-1621-7
1982 - Mörka kroken : berättelser ISBN 91-29-55785-2
1988 - Lykttändarens dotter ISBN 91-7024-506-1
1989 - Se Skottland : en reseguide ISBN 91-7798-235-5
1995 - I hjärtat av Klara ISBN 91-7203-020-8
MS «Sunpolytrader»

MS «Sunpolytrader» var et lasteskip bygget ved Akers mekaniske verksted i Oslo som byggenummer 597. Levert til rederiet Einar Rasmussen i september 1966. Solgt til Tyrkia i 1976. Forliste 1976


== «Sunpolytrader» ==
1966: september: Levert til Kristiansands Tankrederi A/S, A/S Kristiansands Tankrederi II, A/S Kristiansands Tankrederi III, A/S Avant, A/S Skjoldheim og A/S Songvaar, Kristiansand, som «Sunpolytrader»


== «Polytrader» ==
1968:  Omdøpt «Polytrader». Fremdeles ved Kristiansands Tankrederi A/S


== «Zeki» ==
1976: oktober: Solgt til Sønmez Denizcilik ve Ticaret, Istanbul, Tyrkia og omdøpt «Zeki»
1976: 7. november: Forliste i Atlanterhavet på reise Hamburg til Canada


== Kilder ==
«M/S Sunpolytrader». Lillesand sjømannsforening. Besøkt 27. januar 2019. 


== Eksterne lenker ==
(en) MS «Sunpolytrader» – Den internasjonale sjøfartsorganisasjonen
COROT-1b

COROT-1b, tidligere kalt COROT-Exo-1b, er en eksoplanet som roterer rundt stjernen COROT-1. COROT-1b befinner seg 1560 lysår unna i stjernebildet Enhjørningen. Planeten ble oppdaget i mai 2007 og er en hot Saturn.


== Referanser ==
FTA ! Songs of the GI Resistance

FTA ! Songs of the GI Resistance er en LP-utgivelse fra 1970, innspilt under konserter den amerikanske sangerinnen Barbara Dane hadde for soldater fra Fort Hood i Texas, Fort Benning i Georgia og Fort Bragg i Nord-Carolina. 
Danes konserter var en del av en større protestbevegelse i og rundt det amerikanske militæret, der motstanden mot USAs krigføring i Vietnam på denne tiden var voksende. Platas tittel FTA ! viser til den amerikanske hærens promotering: «Fun, Travel and Adventures». Blant mange soldater - GI's - ble kortformen FTA isteden utlagt som «Fuck the Army!» 


== Sporliste ==


=== Side 1 ===
«Join the GI movement»
«Hallelujah I'm a bum»
«Ballad of Richard Camopos»
«Go tell it on the Mountain»
«Just another day»
«We shall not be moved»


=== Side 2 ===
«Resistance hymn»
«Insubordiation»
«Last drink with Don»
«Bring 'em home»
Slaget i Kaukaba

Slaget i Kaukaba var en trefning som fant sted 9. mai 1978, da PLO-soldater angrep norske FN-soldater. Slaget fant sted bare få dager etter at de første norske FN-soldatene ankom Libanon. 
Trefningen er regnet som en av de hardeste for norske soldater i UNIFIL og PLO-soldatene skal ha kommet så nærme som 30 meter. Gjennom trefningen skal nordmennene ha avfyrt rundt 200 maskingeværskudd, 50 skudd fra automatvåpen og to Carl Gustav-granater. Det ble anslått at PLOs skudd var ti ganger så mange fra håndvåpen og åtte geværgranater. PLO-soldatene ga til slutt opp og skal ha gitt forsikring om at de ikke skulle skyte på nordmennene igjen. En norsk fenrik blir lettere såret i angrepet. Det offisielle tapstallet fra PLO var det oppgitt en drept og en såret. De norske soldatene anslo nærmere 8 drepte. 


== Kilder ==
http://www.nrk.no/nyheter/verden/1.5777429
http://www.norvetnet.no/dok/artikkel223.asp
http://www.norvetnet.no/dok/artikkel104.asp
G.I. (soldat)

G.I. er et slanguttrykk anvendt på et medlem av de amerikanske styrker eller deler av det militære utstyret deres.
Uttrykket brukes nå (2013), som et akronym for Government Issue (statens eiendom) eller noen ganger for General Infantry (det vanlige infanteriet). 
Tidligere refererte akronymet G.I. til galvanized iron (galvanisert jern) for å betegne utstyr som var produsert av dette materialet, eksempelvis ammunisjonskasser, bensinkanner, proviantbokser etc., som inngår i den amerikanske hærens inventar- og utstyrslister.
Under første verdenskrig ironiserte de amerikanske soldatene over innkommende tyske artillerigranater med udtrykket «G.I. cans» (G.I.-bokser) og uttrykket ble under samme krig synonymt med Government Issue og brukt som en betegnelse på alt som hadde forbindelse med hæren.


== Se også ==
Doughboy
Kepler-7b

Kepler-7b er en eksoplanet som roterer rundt stjernen Kepler-7  i stjernebildet Lyren. Planeten ble oppdaget 4. januar 2010 og er en hot Saturn.


== Referanser ==
Martin Håland

Martin Håland (født 12. mars 1986) er en norsk fotballspiller som spiller for Egersunds Idrettsklubb. Håland spilte i sine barndomsår for EIK, men har vært innom både Eiger FK og Bryne FKs juniorlag før han returnerte til Egersund og fikk sin debut for klubbens a-lag i 2005. Per 1. januar 2013 har Martin Håland scoret 102 mål på 162 obligatoriske kamper for EIK. På grunn av sin målteft har Håland vært jaktet på av flere klubber oppover i divisjonssystemet, blant annet Sandnes Ulf.
Foruten å være fotballspiller er han regnet for å være en av landet beste fluefiskere, og har flere ganger hevdet seg i toppen i nasjonale mesterskap. 


== Referanser ==


== Eksterne lenker ==
(en) Martin Håland – Transfermarkt
Dicte (TV-serie)

Dicte er en dansk kriminalserie som ble sendt på dansk TV2 fra 2013 til 2016. Serien handlet om kriminalreporteren Dicte Svendsen fra Aarhus. Hovedrollen ble spilt av Iben Hjejle. Serien var basert på Elsebeth Egholms romanserie om journalisten Dicte Svendsen.
I Norge gikk serien på TV 2 fra 2013. 


== Medvirkende ==


== Episode og danske seertall ==


=== Sesong 1 ===


=== Sesong 2 ===


== Eksterne lenker ==
(en) Dicte på Internet Movie Database 
(da) Dicte i Danmark Nationale Filminstitut 
(da) Dicte i Danmark Nationale Filminstitut
Gliese 876 d

Gliese 876 d er en eksoplanet som går i bane rundt den røde dvergstjernen Gliese 876 15,6 lysår unna i stjernebildet Vannmannen. Planeten ble oppdaget 13. juni 2005.Gliese 876 d er en terrestrisk planet og en super-jord med en masse på rundt 7,5 ganger Jordens.


== Noter og referanser ==

Noter
Referanser
Gliese 876 c

Gliese 876 c er en eksoplanet som går i bane rundt den røde dvergstjernen Gliese 876 15,6 lysår unna i stjernebildet Vannmannen. Planeten ble oppdaget 4. april 2001.Det er en 1:2:4 Laplace resonans mellom planetene Gliese 876 e, Gliese 876 b og Gliese 876 c: For hvert omløp planet e foretar, fullfører planet b to omløp og planet c fire omløp rundt sternen. Dette er det andre kjente tilfellet av en Laplace resonans, etter Jupiters måner Io, Europa og Ganymedes.


== Referanser ==